Foto: Hina

PREMIJER Plenković danas je posjetio Primorsko-goransku županiju. Na upit da prokomentira stav Europske komisije o odluci Arbitražnog suda, Plenković je rekao:



"Bilo bi dobro da EK stoji u okviru svojih nadležnosti, a ona nema nikakvih nadležnosti za arbitražni proces i granična pitanja. Očekujem da poštuju činjenicu da je ovo bilateralni problem, zbog kojeg je Hrvatska spremna razgovarati sa Slovenijom i nalaziti rješenja", rekao je premijer tijekom posjeta Bakru.

"Važan je susret s kolegom Cerarom 12. srpnja u Ljubljani, a sve naše reakcije su razumne, ne želimo nikakve jednostrane poteze ni s jedne strane", zaključio je.



Uz Plenkovića su bili i potpredsjednica vlade i ministrica gospodarstva, poduzetništva i obrta Martina Dalić i ministar mora, prometa i infrastrukture Oleg Butković.

Tekst se nastavlja ispod oglasa

Europa za Sloveniju

Europska komisija, podsjetimo, poručila je da se odluka Arbitražnog suda mora poštovati.



"To je spor koji traje već više od 20 godina. Komisija se uvijek zalagala za mirno rješenje. 2009. smo pomogli uspostavu Arbitražnog procesa. EK očekuje od obje strane da implementiraju presudu. EK pozdravlja sastanak slovenskih i hrvatskih premijera. EK neće nalagati kako implementirati ovu presudu, ali će pomoći u implementaciji", kazao je jučer potpredsjednik Europske komisije Frans Timmermans.



Prije Komisije, zemlje Beneluxa pozvale su da se poštuju odluke Arbitražnog suda jer po njihovu mišljenju one predstavljaju međunarodno pravo.

